2017. gada Noteikumi Nr.

Rīgā (prot. Nr.            . §)

**Grozījumi Ministru kabineta 2013. gada 17. decembra noteikumos Nr. 1529 "Veselības aprūpes organizēšanas un finansēšanas kārtība"**

Izdoti saskaņā ar

Ārstniecības likuma

4. panta pirmo daļu

1. Izdarīt Ministru kabineta 2013. gada 17. decembra noteikumos Nr. 1529 "Veselības aprūpes organizēšanas un finansēšanas kārtība" (Latvijas Vēstnesis, 2013, 253. nr.; 2015, 5., 124., 193., 254. nr.; 2016, 67., 124., 168., 189., 251.nr.; 2017, 67. nr.) šādus grozījumus:

1.1. papildināt VI. nodaļu ar 136.1 , 136.2 un 136.3 punktu šādā redakcijā:

"136.1 Dienests veido un uztur parenterāli ievadāmo ķīmijterapijas zāļu, kas paredzētas normatīvajos aktos par ambulatorajai ārstēšanai paredzēto zāļu iegādes izdevumu kompensācijas kārtību minēto onkoloģisko saslimšanu ārstēšanai un kuru ievadīšana veicama stacionāra vai dienas stacionāra apstākļos attiecīgā speciālista uzraudzībā (turpmāk – parenterāli ievadāmās zāles), sarakstu.

136.2  Lai zāles pēc to vispārīgajiem nosaukumiem iekļautu parenterāli ievadāmo zāļu sarakstā, zāļu reģistrācijas apliecības turētājs (īpašnieks) vai viņa pilnvarotais pārstāvis vai zāļu vairumtirgotājs vai viņa pilnvarotais pārstāvis iesniedz dienestā iesniegumu un tam pievienotos dokumentus saskaņā ar normatīvajiem aktiem par ambulatorajai ārstēšanai paredzēto zāļu iegādes izdevumu kompensācijas kārtību.

136.3 Dienests zāļu vispārīgos nosaukumus, kuri ir iesniegti iekļaušanai parenterāli ievadāmo zāļu sarakstā saskaņā ar šo noteikumu 136.2 punktu, vērtē saskaņā ar normatīvajos aktos par ambulatorajai ārstēšanai paredzēto zāļu iegādes izdevumu kompensācijas kārtību noteikto kā vērtējams iesniegums jauna zāļu vispārīgā nosaukuma iekļaušanai kompensējamo zāļu sarakstā.”

1.2. papildināt noteikumus ar 264.1 punktu šādā redakcijā:

"264.1 Dienests savā tīmekļa vietnē papildus šo noteikumu 135.punktā norādītajai informācijai ievieto datus par veselības aprūpes pakalpojumu sniedzēju darbības rādītājiem. "

1.3. izteikt 277.punktu šādā redakcijā:

“277. Dienests iepirkuma pasūtītāja un maksātāja statusā veic iepirkumus par šādu ārstniecības līdzekļu piegādēm:

277.1. šo noteikumu 32.pielikumā minētās zāles un medicīniskās ierīces;

277.2. parenterāli ievadāmās zāles, kas iekļautas šo noteikumu 136.1 punktā minētajā parentarāli ievadāmo zāļu sarakstā.”

1.4. papildināt noteikumus ar 277.1 punktu šādā redakcijā:

“277.1 Šo noteikumu 136.1 punktā minētajā parentarāli ievadāmo zāļu sarakstā iekļautās parenterāli ievadāmās zāles dienests iepērk to ārstniecības iestāžu vajadzībām, ar kurām noslēdzis līgumus par onkoloģisko veselības aprūpes pakalpojumu sniegšanu un apmaksu."

1.5. papildināt noteikumus ar 374. un 375. punktu šādā redakcijā

"374. Dienests līdz 2017. gada 1. jūlijam iekļauj šo noteikumu 136.1 punktā minētajā parenterāli ievadāmo zāļu sarakstā bez izvērtēšanas tos zāļu vispārīgos nosaukumus,:

374.1. kas līdz 2017. gada 1. jūlijam iekļauti kompensējamo zāļu A un B sarakstā, saglabājot noteiktos kompensācijas nosacījumus;

374.2. kas līdz 2017. gada 1. jūlijam iekļauti dienesta veidotajā stacionāro veselības aprūpes pakalpojumu sniegšanai lietojamo zāļu sarakstā;

374.3. kurus ārstniecības iestādes, kas nodrošina onkoloģisko pacientu ārstēšanu, iepirkušas savas darbības nodrošināšanai.

375. Šo noteikumu 277.2.punktā minēto prasību attiecībā uz parenterāli ievadāmo zāļu izsniegšanu dienests nodrošina ar 2018.gada 1.janvāri.”.

1.6. svītrot 17. pielikuma 4.2.4. apakšpunktā vārdus "(līmeni piemēro četrus mēnešus kalendārā gadā)"

1.7. svītrot 17. pielikuma 4.3.2. apakšpunktu;

1.8. izteikt 25. pielikuma 2.2.1., 2.2.2., 2.2.3. un 2.2.4. apakšpunktu šādā redakcijā:

|  |  |  |
| --- | --- | --- |
| “2.2.1. | rentgenoloģija | 20127; 50012; 50013; 50014; 50027; 50053; 50066; 50072; 50073; 50085; 50087; 50088; 50094; 50104; 50118; 50120; 50122; 50124; 50130; 50134; 50138; 50144; 50147; 50149; 50151–50156; 50158–50163; 50165–50168; 50178; 50555–50557; 50560–50570; 50572–50575; 50577; 50578; 50580–50583; 50585–50588 |
| 2.2.2. | kodolmagnētiskās rezonanses izmeklējumi | 50178; 50823; 50824; 50829; 50831; 50833; 50834; 50836–50846; 50848–50853 |
| 2.2.3. | datortomogrāfija | 50178; 50219; 50509; 50515; 50521; 50529; 50531; 50539; 50540; 50542; 50551–50557; 50560–50570; 50572–50575; 50577; 50578; 50580–50583; 50585–50588; 50605–50607; 50609–50612; 50614; 50629–50631 |
| 2.2.4. | ultrasonogrāfija | 16034; 16103; 21015; 49064; 50178; 50696–50700; 50709; 50720–50722; 50724–50726; 50730–50733; 50735–50737; 50504" |

1.9. izteikt 25. pielikuma 2.2.9. apakšpunktu šādā redakcijā:

|  |  |  |  |
| --- | --- | --- | --- |
| "2.2.9. | neiroelektrofizioloģiskie funkcionālie izmeklējumi | 11004-11011; 11051-11061; 11065-11074" |  |

1.10. izteikt 32. pielikuma 2.1. un 2.2. apakšpunktu šādā redakcijā:

"2.1. aminoskābju formula bez fenilalanīna (mātes piena aizvietotājs) bērniem līdz viena gada vecumam;

2.2. aminoskābju maisījums bez fenilalanīna (bērniem no viena līdz astoņu gadu vecumam);"

1.11. izteikt 37. pielikuma 201.punktu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| "201. | Jaunatvērto felšerpunktu darba samaksas pieauguma izmaiņu nodrošināšanai šo noteikumu 12.pielikuma 12.punktā noteiktajos gadījumos | 0 | 347 | 27 | 375 | 463" |

1.12. papildināt 37.pielikumu ar 202.punktu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| "202. | Madonas novada pašvaldības Sociālais dienests | 0,25 | 84 | 7 | 91 | 112" |

1.13. aizstāt 37.pielikuma 3.kolonnas pēdējās rindā skaiti "23 836,03" ar skaiti "23 836,28".

2. Noteikumi stājas spēkā 2017. gada 1. jūlijā.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners